IKTATÓSZÁM: 7/233-32/2023. TÁRGY:Az Integrált Nappali Szociális Intézmény és a SZOCEG Nonprofit Kft. között megkötésre kerülő együttműködési megállapodás jóváhagyása

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 29.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Bodorné Lux Viktória szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

Az Integrált Nappali Szociális Intézmény a Pécs, Apáca u. 12. sz. alatti telephelyén közösségi pszichiátriai ellátást, phszichiátriai betegek nappali ellátását, és fejlesztő foglalkoztatást biztosít a szociális igazgatásról és szociális ellátásokról szóló 1993. évi III. tv. (továbbiakban Szt.) előírásai alapján.

A SZOCEG Szociális és Egészségügyi Szolgáltató Nonprofit Kft. (7621 Pécs, Jókai tér 1.) 2019. év óta lát el szociális alapszolgáltatási feladatokat – étkeztetés, házi segítségnyújtás – Pécs MJ Város Önkormányzatával kötött ellátási szerződés alapján Pécs város területén, ezen kívül a dél-dunántúli régióban számos településen működtet szociális alapszolgáltatásokat és szakosított ellátásokat nyújtó intézményeket.

A Kft. azzal a kéréssel kereste meg az Integrált Nappali Szociális Intézmény vezetőjét, hogy együttműködési megállapodást kíván kötni az INSZI által működtetett pszichiátriai betegek nappali ellátás keretében nyújtott szolgáltatásokra.

A SZOCEG Nonprofit Kft. az EFOP-2.2.25 azonosító számú pályázaton támogatásban részesült. A projekt keretében a szervezet támogatott lakhatás szolgáltatás kialakítását valósítja meg Pécs városában, három ingatlanban, 16 fő pszichiátriai beteg számára.

Szolgáltatást 2024. január 1. napjától tervezik megkezdeni.

A támogatott lakhatás szolgáltatás nyújtása során az igénybe vevők komplex szükségletfelmérés eredménye alapján az Szt.-ben rögzített szolgáltatási elemeket szükséges biztosítani. A szolgáltatási elemek többségét a szervezet képes biztosítani, azonban vannak olyan szolgáltatási elemek, amelyek nyújtására nincs működési engedélyük vagy szakképzett dolgozóik. A törvény lehetőséget biztosít a szolgáltatási elemek külső szolgáltató útján való biztosítására.

A Kft. felvette a kapcsolatot az INSZI vezetőjével, annak érdekében, hogy szervezet és az intézmény között szakmai együttműködés valósulhasson meg. A nappali intézmény olyan szolgáltatási elemeket is biztosít, amely igénybevételére a Kft. ellátottai is igényt tarthatnak, a diagnózisuk alapján.

A fentiekben leírtakra tekintettel kérte a Kft. az együttműködési megállapodás megkötését az INSZ-vel 2024. január 1. napjától öt éves időtartamra.

A SZOCEG Nonprofit Kft tájékoztatása értelmében anyagi költségek az együttműködési megállapodás megkötésével nem merülhetnek fel, az együttműködés pusztán szakmai természetű, arra irányul, hogy a nappali ellátást nyújtó intézmény szolgáltatásait a szervezet ellátottai - tekintettel az intézmény kapacitására - szükség esetén igénybe vehessék. A megállapodás tervezet az előterjesztés mellékleteként került rögzítésre. A megállapodás megkötéséhez szükséges az INSZI fenntartójának jóváhagyása.

Kérem a Tisztelt Társulási Tanácsot, hogy az előterjesztést és a határozati javaslatot fogadja el.

Pécs, 2023. november 22.

**Pfeffer József**

**elnök**